L 21/38 Euroopa Liidu Teataja 24.1.2009 KOMISJONI MÄÄRUS (EÜ) nr 71/2009, 23. jaanuar 2009, millega määratakse kindlaks 2008/2009. turustusaasta teisel etapil sekkumiseks saadaoleva maisi EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoo- dete erisätteid (ühise turukorralduse ühtne määrus), (!) võttes arvesse komisjoni 18. juuli 2008. aasta määrust (EÜ) nr 687/2008, millega kehtestatakse teravilja ülevõtmise kord makseasutuste või sekkumisametite poolt ja sätestatakse teravilja kvaliteedi määramise analüüsimeetodid, (2) eriti selle artikli 3 lõike 2 teist lõiku, ning arvestades järgmist: (1) —— Määruse (EÜ) nr 687/2008 artiklis 3 on kehtestatud eeskirjad sekkumiskõlbliku maisi koguste jaotamiseks 2008/2009. turustusaastal. Jaotamine toimub kahes etapis, mida nimetatakse esimeseks etapiks ja teiseks etapiks. (2) 1. augustist kuni 31. detsembrini 2008 kestnud esimesel etapil ei ületatud sekkumiseks pakutava maisi üldkogus määruse (EÜ) nr 1234/2007 artikli 11 lõike 1 teise lõigu punktiga a ettenähtud ülemmäära. Seepärast tuleks aval- dada 2008/2009. turustusaasta teisel etapil sekkumiseks pakutava maisi kogus. (3) Vastavalt määruse (EÜ) nr 687/2008 artikli 3 lõike 1 kolmandale lõigule algab teine etapp järgmisel päeval pärast sellel etapil sekkumiseks saadaoleva koguse avalda- mist Euroopa Liidu Teatajas. Kõnealust päeva käsitatakse pakkumiste esitamise esimese päevana kõikides liikmes- riikides ja etapp lõpeb Kreekas, Hispaanias, Itaalias ja Portugalis hiljemalt 30. aprillil, Rootsis 30. juunil ja teistes liikmesriikides 31. mail. Seepärast tuleks sätestada, et käesolev määrus jõustuks Euroopa Liidu Teatajas avalda- mise päeval, ON VASTU VÕTNUD KÄESOLEVA MÄÄRUSE: Artikkel 1 Vastavalt määruse (EÜ) nr 687/2008 artiklile 3 on 2008/2009. turustusaasta teisel etapil sekkumiseks pakutava maisi kogus 172 377 tonni. Artikkel 2 Käesolev määrus jõustub selle avaldamise päeval Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. jaanuar 2009 Komisjoni nimel põllumajanduse ja maaelu arenduse peadirektor Jean-Luc DEMARTY (!) ELT L 299, 16.11.2007, lk 1. (2?) ELT L 192, 19.7.2008, lk 20.